пародии за Пустиня
Един джихадист се тътрил с дни из пустинята. Накрая, съсипан и зверски жаден, съзрял в далечината някакъв човек насред пясъчните дюни. Довлякъл се до него и видял, че човекът стои пред сергия с вратовръзки. 
- Ей, ти - ревнал със сетни сили джихадистът - я дай вода!
- Ми нямам - казал продавачът на вратовръзки - но имам вратовръзки, купи си!
- Не ти ща вратовръзката, идиот такъв, кажи ми само къде има вода! - ревнал джихадистът и насочил ножа си към врата на продавача.
- Добре, добре! Щом не искаш вратовръзка, повърви още километър нататък и ще видиш един бар. Там имат вода.
Джихадистът, ще, не ще, се отправил към бара. Два часа по-късно продавачът на вратовръзки го видял отново едва-едва да се влачи обратно към него из пясъците.
- Какво стана? - попитал продавачът - Не намери ли бара?
- Намерих го. - през напуканите си устни прошепнал джихадистът - Обаче се оказа, че вътре пускат само с вратовръзки.